CELEX: 32019D0036
Language: lv
Date: 2019-11-28 00:00:00
Title: Eiropas Centrālās bankas Lēmums (ES) 2019/2216 (2019. gada 28. novembris), ar ko groza Lēmumu (ES) 2015/298 par to, kā pagaidām sadala Eiropas Centrālās bankas ienākumus (ECB/2019/36)

23.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 332/183
               
            
         EIROPAS CENTRĀLĀS BANKAS LĒMUMS (ES) 2019/2216
         (2019. gada 28. novembris),
         ar ko groza Lēmumu (ES) 2015/298 par to, kā pagaidām sadala Eiropas Centrālās bankas ienākumus (ECB/2019/36)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Centrālo banku sistēmas un Eiropas Centrālās bankas statūtus un jo īpaši to 33. pantu,
         tā kā:
         
                     (1)
                  
                  
                     Eiropas Centrālās bankas Lēmums (ES) 2016/2247 (ECB/2016/35) (1) atsaucas uz uzkrājuma finanšu riskam izveidošanu Eiropas Centrālās bankas bilancē. Uz šo uzkrājumu finanšu riskam būtu jāatsaucas Lēmuma (ES) 2015/298 (ECB/2014/57) (2) 3. pantā.
                  
               
                     (2)
                  
                  
                     Tādēļ attiecīgi jāgroza Lēmums (ES) 2015/298 (ECB/2014/57),
                  
               IR PIEŅĒMUSI ŠO LĒMUMU.
         
            1. pants
            Grozījums
            Lēmuma (ES) 2015/298 (ECB/2014/57) 3. pantu aizstāj ar šādu:
            
               “Atkāpjoties no 2. panta, ECB Padome līdz finanšu gada beigām lemj par to, vai minētajā pantā norādītie ECB ienākumi vai to daļa būtu jāpatur tādā apmērā, kāds nepieciešams, lai nodrošinātu, ka sadalīto ienākumu summa nepārsniedz ECB tīro peļņu attiecīgajā gadā. Šādu lēmumu pieņem, ja, balstoties uz ECB Valdes pamatotu aplēsi, ECB Padome sagaida, ka ECB gadā kopā būs zaudējumi vai ka tai būs gada tīrā peļņa, kas ir mazāka par 2. pantā minēto aplēsto tās ienākumu summu. ECB Padome līdz finanšu gada beigām var lemt par minētajā pantā norādīto ECB ienākumu vai to daļas ieskaitīšanu uzkrājumā finanšu riskam.”
            
         
         
            2. pants
            Stāšanās spēkā
            Šis lēmums stājas spēkā 2019. gada 31. decembrī.
         
         
            Frankfurtē pie Mainas, 2019. gada 28. novembrī
            
               
                  ECB prezidente
               
               Christine LAGARDE
            
         
         
            (1)  Eiropas Centrālās bankas Lēmums (ES) 2016/2247 (2016. gada 3. novembris) par Eiropas Centrālās bankas gada pārskatiem (ECB/2016/35) (OV L 347, 20.12.2016., 1. lpp.).
         
            (2)  Eiropas Centrālās bankas Lēmums (ES) 2015/298 (2014. gada 15. decembris) par to, kā pagaidām sadala Eiropas Centrālās bankas ienākumus (ECB/2014/57) (OV L 53, 25.2.2015., 24. lpp.).